2. ลักษณะการประกอบธุรกิจ

2.1 ประวัติความเป็นมา

บริษัท ยูเนี่ยน ปิโตรเคมีคอล จำกัด (มหาชน) (“บริษัท”) เดิมชื่อ บริษัท ยูเนี่ยนเทรดดิ้ง แอนด์
อินดัสตรี้ จำกัด จดทะเบียนก่อตั้งเมื่อวันที่ 22 พฤษภาคม 2524 ด้วยทุนจดทะเบียนเริ่มต้น 15
ล้านบาท เพื่อประกอบธุรกิจนำเข้าและจัดจำหน่ายเคมีภัณฑ์

ปี 2524

บริษัทเริ่มดำเนินธุรกิจเป็นตัวแทนจำหน่ายเคมีภัณฑ์ประเภทสารทำละลาย (Solvents) ให้กับ
บริษัท ไทย-เอ็มซี จำกัด ซึ่งเป็นบริษัทของกลุ่ม Mitsubishi Corporation ประเทศญี่ปุ่น
โดยเริ่มแรกบริษัทเป็นตัวแทนจำหน่ายให้กับบริษัท ไทย-เอ็มซี จำกัด เพียงแห่งเดียว
และได้รับการไว้วางใจให้เป็นตัวแทนจำหน่ายมาจนถึงปัจจุบัน
ซึ่งในขณะนั้นผลิตภัณฑ์ที่บริษัทเป็นตัวแทนจำหน่ายมีประมาณ 10 ชนิด เช่น ผลิตภัณฑ์ในกลุ่ม
Alcohols, Aromatic, Ketone และ Ester เป็นต้น

ปี 2528

วันที่ 5 ตุลาคม 2528 บริษัทได้รับการแต่งตั้งจากบริษัท ไทย-เอ็มซี จำกัด ซึ่งเป็นบริษัทของกลุ่ม
Mitsubishi Corporation ประเทศญี่ปุ่น ให้เป็นตัวแทนจำหน่ายหลักสินค้าเคมีภัณฑ์ประเภท
Solvents ซึ่งปัจจุบันบริษัทยังคงเป็นตัวแทนจำหน่ายหลักของบริษัท ไทย เอ็ม-ซี จำกัด

ปี 2529

บริษัทมีการขยายธุรกิจโดยนำเข้าเคมีภัณฑ์จากต่างประเทศ เช่น เกาหลี, ไต้หวัน, สิงคโปร์
และยุโรป เป็นต้น และได้มีการนำสินค้าของกลุ่มบริษัท เอ็กซอน เคมี เข้ามาจำหน่าย
และเริ่มเช่าแท้งค์บรรจุเคมีภัณฑ์ขนาดความจุประมาณ 750,000 ลิตร จากบริษัท สยามเฆมี จำกัด
(มหาชน)

ปี 2547

บริษัทได้เริ่มดำเนินการปรับโครงสร้างธุรกิจของกลุ่มเพื่อเตรียมความพร้อมในการดำเนินการเข้าจดทะเบียนในตลาดหลักทรัพย์
เอ็ม เอ ไอ ดังมีรายละเอียดต่อไปนี้

วันที่ 1 มิถุนายน 2547 บริษัทได้ลงทุนใน บริษัท ยูเนี่ยน อินทราโก้ จำกัด เป็นจำนวนเงิน 5
ล้านบาท โดยซื้อหุ้นทั้งหมดจากกลุ่มผู้ถือหุ้นเดิม ซึ่งประกอบด้วย กลุ่มครอบครัวสุวรรณนภาศรี
และบริษัท ไลอ้อน เอเซีย (ไทยแลนด์) จำกัด เนื่องจากบริษัท ยูเนี่ยน อินทราโก้ จำกัด
ก่อตั้งขึ้นมาเพื่อดำเนินธุรกิจนำเข้าและจำหน่ายเคมีภัณฑ์ชนิดพิเศษ (Specialty Chemical)
ซึ่งเป็นผลิตภัณฑ์เคมีที่ต้องอาศัยบุคลากรที่มีความรู้ ความชำนาญ
ในตัวสินค้ามากกว่าการขายเคมีภัณฑ์อื่น ๆ ทั่วไป โดยบริษัทมีสัดส่วนการถือหุ้นจำนวนร้อยละ 99.86
ของทุนที่เรียกชำระแล้ว

ในวันที่ 1 ธันวาคม 2547 บริษัทได้เข้าไปลงทุนใน บริษัท ไลอ้อน เอเซีย (ไทยแลนด์) จำกัด
โดยซื้อหุ้นจากกลุ่มผู้ถือหุ้นเดิมคือ กลุ่มครอบครัวสุวรรณนภาศรี และ บริษัท ยูเนี่ยนสยาม
อินเตอร์เนชั่นแนล จำกัด ซึ่งรวมกันเท่ากับร้อยละ 75 ของทุนจดทะเบียน 15 ล้านบาท
(ทุนชำระแล้วเท่ากับ 10 ล้านบาท) หรือคิดเป็นเงินลงทุนจำนวน 7.5 ล้านบาท
ทำให้จากเดิมที่บริษัทถือหุ้นอยู่ในบริษัท ไลอ้อน เอเซีย (ไทยแลนด์) จำกัด ร้อยละ 18.37
เพิ่มขึ้นเป็นร้อยละ 99.99 ของทุนจดทะเบียน และเมื่อวันที่ 1 ธันวาคม 2547 บริษัท ไลอ้อน
เอเซีย (ไทยแลนด์) จำกัด ได้เรียกชำระทุนเพิ่มอีกจำนวน 2.25 ล้านบาททำให้ปัจจุบันบริษัท
ไลอ้อน เอเซีย (ไทยแลนด์) จำกัด มีทุนชำระแล้วรวมทั้งสิ้น 12.25 ล้านบาท จากทุนจดทะเบียน
15 ล้านบาท

วันที่ 2 ธันวาคม 2547 ได้เปลี่ยนชื่อจาก บริษัท ยูเนี่ยน เทรดดิ้ง แอนด์ อินดัสตรี้ จำกัด เป็น
บริษัท ยูเนี่ยน ปิโตรเคมีคอล จำกัด

เมื่อวันที่ 29 ธันวาคม 2547 บริษัทได้เพิ่มทุนจดทะเบียนที่ออกและเรียกชำระแล้วจาก 15 ล้านบาท
เป็น 110 ล้านบาท หรือคิดเป็นจำนวนที่เพิ่มขึ้น 95 ล้านบาท เพื่อนำไปซื้อหุ้นเพิ่มทุนของบริษัท
ยูเนี่ยน อินทราโก้ จำกัด และเป็นทุนหมุนเวียนในกิจการ [ตามมติที่ประชุมวิสามัญผู้ถือหุ้นครั้งที่
4/2547 และ 5/2547 วันที่ 12 ธันวาคม 2547 และ 29 ธันวาคม 2547 ตามลำดับ] โดย
เมื่อวันที่ 14 มกราคม 2548 บริษัท ยูเนี่ยน อินทราโก้ จำกัด ได้เพิ่มทุนจดทะเบียนจาก 5
ล้านบาท เป็น 58 ล้านบาท ซึ่งบริษัทได้เข้าไปซื้อหุ้นเพิ่มทุนดังกล่าวทั้งหมดจำนวน 53 ล้านบาท
ทำให้บริษัทมีสัดส่วนการถือหุ้นจำนวนร้อยละ 99.99 ของทุนจดทะเบียนและเรียกชำระแล้ว

จำนวน 58 ล้านบาท

นอกจากนี้บริษัท
ได้ทำการปรับโครงสร้างของบริษัทในกลุ่มเพื่อเตรียมความพร้อมในการเข้าจดทะเบียนในตลาดหลักทรัพย์
เอ็ม เอ ไอ
โดยได้ทำการขายหลักทรัพย์ที่ถืออยู่ในบริษัทที่ไม่เกี่ยวข้องกับการดำเนินธุรกิจหลักออกไป คือ บริษัท
ไวกิ้ง คอร์ปอเรชั่น จำกัด และบริษัท เฟิสท์ทราโก้ จำกัด

ปี 2548

วันที่ 7 มีนาคม 2548 บริษัทได้เพิ่มทุนจดทะเบียนที่ออกและเรียกชำระแล้วจาก 110 ล้านบาท
เป็นจำนวน 115 ล้านบาท เพื่อเป็นทุนหมุนเวียนในกิจการ

วันที่ 7 เมษายน 2548 บริษัทได้จำหน่ายเงินลงทุนใน บริษัท นิปปอนรีไฟน์ (ประเทศไทย) จำกัด
เพื่อปรับโครงสร้างธุรกิจให้มีความชัดเจนและเตรียมความพร้อมในการเข้าจดทะเบียนในตลาดหลักทรัพย์
เอ็ม เอ ไอ

วันที่ 9 พฤษภาคม 2548 บริษัทได้เพิ่มทุนจดทะเบียนที่ออกและเรียกชำระแล้วจาก 115
ล้านบาทเป็น 131 ล้านบาท หรือคิดเป็นจำนวนที่เพิ่มขึ้น 16 ล้านบาท
เพื่อเป็นทุนหมุนเวียนในกิจการ

วันที่ 2 มิถุนายน 2548 บริษัทได้เพิ่มทุนจดทะเบียนจากเดิม 131 ล้านบาทเป็น 165 ล้านบาท
หรือคิดเป็นจำนวนที่เพิ่มขึ้น 34 ล้านบาท เพื่อที่จะเสนอขายต่อประชาชน
และบริษัทได้แปรสภาพจากบริษัทจำกัด เป็นบริษัทมหาชน และในระยะเวลา 5 ปี ที่ผ่านมา
บริษัทไม่มีการเปลี่ยนแปลงใดๆ ที่เกี่ยวกับอำนาจในการควบคุมการบริหารบริษัท
โดยกลุ่มผู้ถือหุ้นรายใหญ่ของบริษัทคือ กลุ่มสุวรรรณนภาศรี

ปี 2550

วันที่ 2 เมษายน 2550 บริษัท ยูเนี่ยนอินทราโก้ จำกัด ได้เพิ่มทุนจดทะเบียนและเรียกชำระแล้ว
จากเดิม 58 ล้านบาท เป็น 78 ล้านบาท หรือคิดเป็นจำนวนที่เพิ่มขึ้น 20 ล้านบาท

ปี 2551

เมื่อวันที่ 24 กันยายน 2551 บริษัทได้ทำการจดทะเบียนเปลี่ยนแปลงมูลค่าหุ้นที่ตราไว้ (พาร์)
จากหุ้นละ 1.00 บาท (หนึ่งบาท) เป็นหุ้นละ 0.25 บาท (ยี่สิบห้าสตางค์)
ทำให้จำนวนหุ้นที่ออกและเสนอขายแล้วทั้งหมดของบริษัทเพิ่มจาก 165,000,000 หุ้น เป็น
660,000,000 หุ้น

จัดตั้ง Multi Kross Operation Limited ขึ้นที่เขตบริหารการปกครองพิเศษฮ่องกง
ประเทศสาธารณรัฐประชาชนจีน เพื่อดำเนินธุรกิจ นำเข้าและส่งออก เคมีภัณฑ์

ปี 2552

เมื่อวันที่ 5 พฤศจิกายน 2552 บริษัทได้ทำการออกใบสำคัญแสดงสิทธิที่จะซื้อหุ้นสามัญ ครั้งที่ 1
โดยจัดสรรให้แก่ผู้ถือหุ้นเดิมในอัตราส่วน 4 หุ้น ต่อ 1 ใบสำคัญแสดงสิทธิโดยไม่คิดมูลค่า
ทั้งนี้ใบสำคัญแสดงสิทธิดังกล่าวมีจำนวนทั้งสิ้น 165,000,000 หน่วย มีอายุ 5
ปีนับตั้งแต่วันที่ออกและเสนอขาย โดยมีอัตราใช้สิทธิที่ 1 หน่วย ใบสำคัญแสดงสิทธิ ต่อ 1 หุ้นสามัญ
ที่ราคาหุ้นละ 0.50 บาท (ห้าสิบสตางค์)
ใบสำคัญแสดงสิทธิที่จะซื้อหุ้นสามัญของบริษัทที่ออกในครั้งนี้ได้เข้าทำการซื้อขายในตลาดหลักทรัพย์แล้วเมื่อวันที่
30 พฤศจิกายน 2552

จัดตั้ง บริษัท ยูเคม เอทานอล แอนด์ เอสเตอร์ จำกัด
ขึ้นเพื่อดำเนินธุรกิจผลิตและจัดจำหน่ายเอทธานอล
ปัจจุบันยังไม่ได้เริ่มดำเนินการเนื่องจากไม่สามารถจัดหาแหล่งเงินทุนที่เหมาะสมได้

ปี 2553

  ที่ประชุมสามัญประจำปีผู้ถือหุ้นครั้งที่ 1/2553 เมื่อวันที่ 27 เมษายน 2553 ได้มีมติอนุมัติแผนการ

นำบริษัท ยูเนี่ยน อินทราโก้ จำกัด (“บริษัทย่อย”) เข้าจดทะเบียนใน ตลาดหลักทรัพย์ เอ็ม เอ
ไอ (Spin-off) โดยเสนอขายหุ้นสามัญเพิ่มทุนของบริษัทย่อยให้แก่ประชาชนและบุคคลทั่วไป
จำนวน 52,000,000 หุ้น มูลค่าที่ตราไว้หุ้นละ 1.00 บาท คิดเป็นร้อยละ 40
ของทุนจดทะเบียนทั้งหมดภายหลังการเสนอขายครั้งนี้จัดสรรหุ้นสามัญเพิ่มทุนของบริษัท ยูเนี่ยน
อินทราโก้ จำกัด (“บริษัทย่อย”) ให้แก่ผู้ถือหุ้นสามัญของบริษัท ยูเนี่ยน ปิโตรเคมีคอล จำกัด
(มหาชน) ตามสัดส่วนการถือหุ้น (Pre-emptive Right) จำนวนไม่เกิน 13,000,000 หุ้น
มูลค่าที่ตราไว้หุ้นละ 1.00 บาท คิดเป็นร้อยละ 10
ของทุนจดทะเบียนทั้งหมดภายหลังการเสนอขายครั้งนี้

ปี 2554

เมื่อวันที่ 3 มิถุนายน 2554 หุ้นของบริษัท ยูเนี่ยน อินทราโก้ จำกัด (มหาชน)
ได้เข้าทำการซื้อขายเป็นครั้งแรกในตลาดหลักทรัพย์ เอ็ม เอ ไอ

2.  การปรับโครงสร้างบริษัท

บริษัทได้ทำการปรับโครงสร้างธุรกิจของกลุ่มเพื่อให้โครงสร้างธุรกิจมีความชัดเจน
ปราศจากความขัดแย้งทางผลประโยชน์ และพร้อมที่จะเข้าจดทะเบียนในตลาดหลักทรัพย์ เอ็ม เอ
ไอ
โดยกลุ่มผู้ถือหุ้นใหญ่ซึ่งเป็นผู้บริหารของบริษัทได้จำหน่ายหุ้นของบริษัทที่ไม่เกี่ยวข้องกับการจำหน่ายเคมีภัณฑ์ประเภทสารทำละลายออกไปและเพิ่มสัดส่วนการลงทุนในบริษัทที่เกี่ยวข้องกับการจำหน่ายเคมีภัณฑ์ตามลำดับต่อไปนี้

1 มิถุนายน 2547

เดิมบริษัทถือหุ้นอยู่ในบริษัท ไลอ้อน เอเซีย (ไทยแลนด์) จำกัด จำนวนร้อยละ 25
ของทุนจดทะเบียน และได้ลงทุนเพิ่มในบริษัท ไลอ้อน เอเซีย (ไทยแลนด์) จำกัด
โดยได้ทำการซื้อหุ้นจำนวน 112,493 หุ้นหรือคิดเป็นร้อยละ 75
ของทุนจดทะเบียนจากบุคคลในครอบครัวสุวรรณนภาศรี และบริษัท ยูเนี่ยน สยามอินเตอร์เนชั่นแนล
จำกัด ซึ่งเป็นบริษัทที่มีผู้ถือหุ้นใหญ่และกรรมการร่วมกัน
ในราคาเท่ากับทุนชำระแล้วทำให้บริษัทมีสัดส่วนการถือหุ้นในบริษัท ไลอ้อน เอเซีย (ไทยแลนด์)
จำกัด เท่ากับร้อยละ 99.99 ของทุนจดทะเบียน 15 ล้านบาท ทำให้บริษัท ไลอ้อน เอเซีย
(ไทยแลนด์) จำกัด มีสถานะเป็นบริษัทย่อยของบริษัท และเมื่อวันที่ 1 ธันวาคม 2547 บริษัท
ไลอ้อน เอเซีย (ไทยแลนด์) จำกัด ได้เรียกชำระทุนเพิ่มอีกจำนวน 2.25 ล้านบาท ทำให้บริษัท
ไลอ้อน เอเซีย (ไทยแลนด์) จำกัด มีทุนชำระแล้วเท่ากับ 12.25 ล้านบาท
จากทุนจดทะเบียนทั้งสิ้น 15 ล้านบาท

บริษัทได้ลงทุนในบริษัท ยูเนี่ยน อินทราโก้ จำกัด โดยได้ทำการซื้อหุ้นจำนวน 4,993 หุ้น
หรือคิดเป็น ร้อยละ 99.86 ของทุนจดทะเบียนจากบุคคลในครอบครัวสุวรรณนภาศรี และบริษัท
ไลอ้อน เอเซีย (ไทยแลนด์) จำกัด ซึ่งในขณะนั้นเป็นบริษัทที่มีผู้ถือหุ้นใหญ่และกรรมการรวมกัน
ในราคาเท่ากับมูลค่าหุ้นที่ตราไว้หุ้นละ 1,000 บาทซึ่งเป็นราคาทุนทำให้บริษัท ยูเนี่ยน อินทราโก้
จำกัด มีสถานะเป็นบริษัทย่อยของบริษัท และเมื่อวันที่ 14 มกราคม 2548 บริษัท ยูเนี่ยนอินทราโก้
จำกัดได้ทำการเพิ่มทุนจดทะเบียนจาก 5 ล้านบาท เป็น 58 ล้านบาท
โดยบริษัทได้ทำการซื้อหุ้นเพิ่มทุนดังกล่าวไว้ทั้งหมดทำให้บริษัทถือหุ้นอยู่ในบริษัท ยูเนี่ยน อินทราโก้
จำกัด จำนวนร้อยละ 99.99 ของทุนจดทะเบียนและเรียกชำระแล้วจำนวน 58 ล้านบาท

29 ธันวาคม 2547

กลุ่มผู้ถือหุ้นใหญ่และผู้บริหารของบริษัท ได้ทำการขายหุ้นที่อยู่ในบริษัท ไวกิ้ง คอร์ปอเรชั่น จำกัด
ปัจจุบัน บริษัท ไวกิ้ง คอร์ปอเรชั่น
จำกัดให้ยังคงมีสถานะเป็นบริษัทที่เกี่ยวข้องกันกับบริษัทเนื่องจากผู้ถือหุ้นใหญ่และกรรมการของบริษัท
ไวกิ้ง คอร์ปอเรชั่น จำกัด เป็นบุคคลที่เกี่ยวข้องกันกับผู้บริหารของบริษัท

กลุ่มผู้ถือหุ้นใหญ่และผู้บริหารของบริษัท ได้ทำการขายหุ้นที่อยู่ในบริษัท เฟิสท์ทราโก้ จำกัด
ปัจจุบันบริษัท เฟิสท์ทราโก้ จำกัด
ยังคงมีสถานะเป็นบริษัทที่เกี่ยวข้องกันกับบริษัทเนื่องจากผู้ถือหุ้นใหญ่และกรรมการของบริษัท
เฟิสท์ทราโก้ จำกัด เป็นบุคคลที่เกี่ยวข้องกันกับผู้บริหารของบริษัท

7 เมษายน 2548

บริษัท ได้ทำการจำหน่ายหุ้นทั้งหมดที่ถืออยู่ใน บริษัท นิปปอน รีไฟน์ จำกัด จำนวนร้อยละ 19
ของทุนจดทะเบียน 10 ล้านบาทในราคาเท่ากับราคาที่ได้ซื้อมา ซึ่งคิดเป็นจำนวนเงินทั้งสิ้น 1.9
ล้านบาท

2 เมษายน 2550

บริษัท ยูเนี่ยนอินทราโก้ จำกัด ได้เพิ่มทุนจดทะเบียนและเรียกชำระแล้ว จากเดิม 58 ล้านบาท
เป็น 78 ล้านบาท หรือคิดเป็นจำนวนที่เพิ่มขึ้น 20 ล้านบาท

ปี 2551

บริษัท ได้ดำเนินการจัดตั้งบริษัทย่อยซึ่งบริษัทถือหุ้นอยู่ร้อยละ 99.99 ขึ้นจำนวน 1 แห่ง
ขึ้นที่เขตบริหารพิเศษฮ่องกงแห่งสาธารณรัฐประชาชนจีนได้แก่ Multi Kross Operation
Limited โดยมีทุนจดทะเบียนและชำระแล้วจำนวน 10,000 ดอลล่าร์ฮ่องกง

ปี 2552

บริษัทได้ดำเนินการจัดตั้ง บริษัท ยูเคม เอทานอล แอนด์ เอสเตอร์ จำกัด โดยถือหุ้นอยู่ร้อยละ
99.99 โดยมีทุนจดทะเบียนเบื้องต้นที่ 5.0 ล้านบาท ทุนชำระแล้วเท่ากับ 1.25 ล้านบาท
ขึ้นเพื่อดำเนินธุรกิจผลิตและจัดจำหน่ายเอทธานอล
ปัจจุบันยังไม่ได้เริ่มดำเนินการเนื่องจากไม่สามารถจัดหาแหล่งเงินทุนที่เหมาะสมได้

ปี 2553

บริษัท ยูเนี่ยน อินทราโก้ จำกัด (มหาชน) ได้ทำการแปรสภาพเป็นบริษัทมหาชนจำกัด และ
ได้เพิ่มทุนจดทะเบียนจากเดิม 78 ล้านบาท เป็น 130 ล้านบาท เพื่อเสนอขายต่อประชาชนทั่วไป

ปี 2554

บริษัท ยูเนี่ยน อินทราโก้ จำกัด (มหาชน) ได้ทำการเสนอขายหุ้นสามัญเพิ่มทุนจำนวน 52 ล้านหุ้น
มูลค่าที่ตราไว้หุ้นละ 1 บาท แก่ประชาชนทั่วไปเป็นครั้งแรก โดยมีราคาเสนอขายหุ้นละ 1.92 บาท
ทำให้สัดส่วนการถือหุ้นของบริษัทในบริษัท ยูเนี่ยน อินทราโก้ จำกัด (มหาชน) ลดลงจากเดิมร้อยละ
99.99 เป็นร้อยละ 60 ทั้งนี้ หุ้นของบริษัท ยูเนี่ยน อินทราโก้ จำกัด (มหาชน)
ได้เข้าทำการซื้อขายในตลาดหลักทรัพย์ เอ็ม เอ ไอ เมื่อวันที่ 3 มิถุนายน 2554
โดยใช้ชื่อย่อหลักทรัพย์ว่า “UIC”

3.  ภาพรวมการประกอบธุรกิจของบริษัท ณ วันที่ 31 ธันวาคม 2555

โครงสร้างทางธุรกิจของกลุ่มบริษัท

* เดิมชื่อ บริษัท ยูเคม เอทานอล แอนด์ เอสเตอร์ จำกัด

บริษัท ยูเนี่ยน ปิโตรเคมีคอล จำกัด (มหาชน) ประกอบธุรกิจนำเข้าและจัดจำหน่ายเคมีภัณฑ์
โดยสินค้าของบริษัทประกอบด้วยสารทำละลายประเภท (Solvents) ซึ่งเป็นสินค้าที่จำหน่ายทั่วไป
(Commodity Solvents) สำหรับใช้เป็นสารทำละลาย
ซึ่งเป็นส่วนประกอบในการผลิตสินค้าในอุตสาหกรรมต่างๆ ดังนั้นกลุ่มลูกค้าที่ใช้
สารทำละลายประเภทนี้ จะเป็นบริษัทผู้ผลิตสินค้าประเภทต่าง ๆ
ในแต่ละภาคอุตสาหกรรมที่ต้องนำสารทำละลายมาใช้เป็นส่วนประกอบในการผลิตสินค้า
โดยบริษัทผู้ผลิตเหล่านี้ส่วนใหญ่เป็นลูกค้าเก่าของบริษัทและมีความสัมพันธ์เป็นคู่ค้ากันมาอย่างยาวนาน

บริษัท ยูเนี่ยน อินทราโก้ จำกัด (มหาชน) ซึ่งเป็นบริษัทย่อยของบริษัท
ปัจจุบันมีทุนเรียกชำระแล้วจำนวน 130 ล้านบาทและถือหุ้นโดยบริษัทในอัตราส่วนร้อยละ 60.00
ดำเนินธุรกิจนำเข้าส่งออกและจำหน่ายเคมีภัณฑ์ชนิดพิเศษ (Specialty Chemical)
ให้กับกลุ่มอุตสาหกรรมต่าง ๆ
โดยบริษัทจะเน้นการกระจายสินค้าออกไปยังกลุ่มอุตสาหกรรมที่ต้องการเคมีภัณฑ์ซึ่งทำหน้าที่สร้างคุณลักษณะเฉพาะให้กับสินค้า
นอกจากนี้บริษัทย่อยดังกล่าวจะเป็นผู้สรรหาเคมีภัณฑ์ชนิดพิเศษเข้ามาป้อนสู่ตลาดใหม่ ๆ
เพิ่มเติมในอนาคต

บริษัท ไลอ้อน เอเซีย (ไทยแลนด์) จำกัด ซึ่งเป็นบริษัทย่อยของบริษัท
ปัจจุบันมีทุนเรียกชำระแล้วจำนวน 15 ล้านบาทและถือหุ้นโดยบริษัทในอัตราส่วนร้อยละ 99.99
ดำเนินธุรกิจนำเข้าส่งออกและจำหน่ายเคมีภัณฑ์
ซึ่งบริษัทย่อยดังกล่าวก่อตั้งขึ้นมาเพื่อจัดจำหน่ายสารทำละลายชนิดพิเศษ (Specialty Solvents)
ซึ่งส่วนใหญ่เป็นสาร Solvents ประเภทที่ไม่เป็นอันตรายต่อสภาวะแวดล้อม

Multi Kross Operation Limited เป็นบริษัทย่อยของบริษัทปัจจุบัน
มีทุนจดทะเบียนและชำระแล้วจำนวน 300,000 เหรียญดอลล่าร์ฮ่องกง และ
ถือหุ้นโดยบริษัทในอัตราส่วนร้อยละ 99.99 ดำเนินธุรกิจนำเข้าและส่งออกเคมีภัณฑ์

บริษัท ยูเคมเทค จำกัด (เดิมชื่อ “บริษัท ยูเคม เอทานอล แอนด์ เอสเตอร์ จำกัด”)
ซึ่งเป็นบริษัทย่อยของบริษัท ปัจจุบันมีทุนจดทะเบียน 35 ล้านบาท โดยเรียกชำระแล้วเป็นจำนวน
8.75 ล้านบาท ถือหุ้นโดยบริษัทในอัตราส่วนร้อยละ 99.99
ดำเนินธุรกิจเกี่ยวกับการผลิตและจัดจำหน่ายเอทานอล
ปัจจุบันยังไม่ได้เริ่มดำเนินการเนื่องจากไม่สามารถจัดหาแหล่งเงินทุนที่เหมาะสมได้

4.  โครงสร้างรายได้ของบริษัทและบริษัทย่อยแยกตามประเภทของธุรกิจ

  โครงสร้างรายได้ของบริษัทและบริษัทย่อยระหว่างปี 2553 ถึงปี 2555 เป็นดังต่อไปนี้

  ตาราง 2.4.1 โครงสร้างรายได้จากการขายของบริษัทและบริษัทย่อย

+--------------------+-------+-------+-------+-------+-------+-------+
| ประเภท             | 2553* |       | 2554* |       | 2555* |       |
+--------------------+-------+-------+-------+-------+-------+-------+
|                    | ล     | ล     | ล     | %     | ล     | %     |
|                    | ้านบาท | ้านบาท | ้านบาท |       | ้านบาท |       |
+--------------------+-------+-------+-------+-------+-------+-------+
|   บ                | 2,0   | 82.03 | 2,5   | 77.41 | 2,6   | 74.65 |
| มจ.ยูเนี่ยนปิโตรเคมีคอล | 95.12 |       | 23.15 |       | 98.76 |       |
+--------------------+-------+-------+-------+-------+-------+-------+
|   บจก.ไลอ้อน        | 1     | 6.55  | 2     | 7.32  | 2     | 7.51  |
|   เอเซีย(ไทยแลนด์)   | 67.39 |       | 38.75 |       | 71.82 |       |
+--------------------+-------+-------+-------+-------+-------+-------+
|   บจก.             | 2     | 11.41 | 4     | 15.27 | 6     | 17.84 |
|   ยูเนี่ยนอินทราโก้     | 91.53 |       | 97.72 |       | 44.87 |       |
+--------------------+-------+-------+-------+-------+-------+-------+
|   อื่นๆ              | 0.00  | 0.00  | 0.00  | 0.00  | 0.00  | 0.00  |
+--------------------+-------+-------+-------+-------+-------+-------+
|   รวม              | 2,5   | 1     | 3,2   | 1     | 3,6   | 1     |
|                    | 54.04 | 00.00 | 59.62 | 00.00 | 15.45 | 00.00 |
+--------------------+-------+-------+-------+-------+-------+-------+

หมายเหตุ : (*) ไม่นับรวมรายการซื้อขายระหว่างกลุ่มบริษัท

ตารางที่ 2.4.2 รายได้ของบริษัทและบริษัทย่อยแบ่งแยกตามประเภทสารทำละลาย

  --------------------------- ---------- -------- ---------- -------- ---------- --------
  ประเภทสารทำละลาย            2553       %        2554       %        2555       %

  Commodity Solvents          2,095.12   82.03    2,523.15   77.41    2,698.76   74.65

  Specialty Solvents &        458.92     17.97    736.47     22.59    916.69     25.35
  Chemicals                                                                      

  รวม*                        2,554.04   100.00   3,259.62   100.00   3,615.45   100.00
  --------------------------- ---------- -------- ---------- -------- ---------- --------

5.  เป้าหมายใน 5 ปีข้างหน้าในการดำเนินธุรกิจ

ด้านการประกอบธุรกิจบริษัทมีเป้าหมายในการดำเนินงานในอนาคตดังนี้

1.  พัฒนาผลิตภัณฑ์โดยการเพิ่มชนิดสินค้าให้มีความหลากหลายขึ้นเพื่อสนองต่อความต้องการของลูกค้าปัจจุบันและอนาคต

2.  ขยายฐานลูกค้าโดยการขยายตลาดไปยังกลุ่มลูกค้าที่อยู่ในอุตสาหกรรมใหม่ๆ